NÁVRH OPRAVNÉHO ROZPOČTU č. 5 K VŠEOBECNÉMU ROZPOČTU NA ROK 2012 VŠEOBECNÝ VÝKAZ PRÍJMOV VÝKAZ VÝDAVKOV PODĽA ODDIELOV Oddiel III – Komisia /* COM/2012/0536 final - 2012/ () */





NÁVRH OPRAVNÉHO ROZPOČTU č. 5 K VŠEOBECNÉMU ROZPOČTU NA ROK 2012 VŠEOBECNÝ VÝKAZ PRÍJMOV VÝKAZ VÝDAVKOV PODĽA ODDIELOV Oddiel III – Komisia So zreteľom na – Zmluvu o fungovaní Európskej únie, a najmä na jej článok 314 v spojení so Zmluvou o založení Európskeho spoločenstva pre atómovú energiu, a najmä s jej článkom 106a, – nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev[1], a najmä na jeho článok 37, – všeobecný rozpočet Európskej únie na rozpočtový rok 2012 prijatý 1. decembra 2011[2] – opravný rozpočet č. 1/2012[3] prijatý 20. apríla 2012, – opravný rozpočet č. 2/2012[4] prijatý 12. júna 2012, – opravný rozpočet č. 3/2012[5] prijatý 5. júla 2012, – návrh opravného rozpočtu č. 4/2012[6]prijatý 20. júna 2012. Európska komisia týmto predkladá rozpočtovému orgánu návrh opravného rozpočtu č. 5 k rozpočtu na rok 2012. ZMENY VO VÝKAZE PRÍJMOV A VÝDAVKOV PODĽA ODDIELOV Zmeny vo výkaze príjmov a výdavkov podľa oddielov sú dostupné na internetovej stránke EUR-Lex (http://eur-lex.europa.eu/budget/www/index-en.htm).Anglické znenie zmien v tomto výkaze je pripojené na informačné účely ako príloha k rozpočtu. OBSAH 1. ÚVOD.. 4 2. Mobilizácia Fondu solidarity EÚ.. 4 3. Financovanie fondu solidarity EÚ.. 5 4. Úprava rozpočtového riadku.. 6 5. Súhrnná tabuľka podľa okruhov finančného rámca.. 8 1. ÚVOD Návrh opravného rozpočtu (NOR) č. 5 na rok 2012 sa týka: – mobilizácie Fondu solidarity EÚ vo výške 670 192 359 EUR v rámci viazaných a platobných rozpočtových prostriedkov v súvislosti so sériou zemetrasení v regióne Emilia-Romagna v Taliansku v máji 2012, – úpravy rozpočtového riadku 16 05 03 01 – Prípravná akcia – Európsky rok dobrovoľníckej práce s cieľom nahradiť „pomlčku“ uvedenú namiesto platieb v riadku so symbolickým záznamom (p.m.), s cieľom umožniť konečné platby. 2. Mobilizácia Fondu solidarity EÚ Dňa 20. mája 2012 zasiahlo ťažké zemetrasenie o sile 5,9 stupňa Richterovej stupnice rozsiahle časti severného Talianska a spôsobilo závažné škody v mnohých mestách a dedinách predovšetkým v okolí epicentra, najmä v provinciách Modena a Ferrara v regióne Emilia-Romagna. Dňa 29. mája nastalo druhé silné zemetrasenie o sile 5,8 Richterovej stupnice s epicentrom o niečo západnejšie. Po oboch nasledovalo niekoľko ďalších silných otrasov. Následkom zemetrasení zomrelo 27 osôb, približne 350 osôb utrpelo zranenia a viac ako 45 000 osôb muselo byť evakuovaných. Došlo k závažnému a rozsiahlemu poškodeniu budov, infraštruktúry, podnikov, priemyselných zariadení, poľnohospodárstva a významných kultúrnych pamiatok. Taliansko následne predložilo žiadosť o finančnú pomoc z Fondu solidarity Európskej únie. Útvary Komisie dôkladne posúdili uvedenú žiadosť v súlade s nariadením Rady (ES) č. 2012/2002, a najmä s jeho článkami 2, 3, a 4. Najdôležitejšie prvky tohto posúdenia možno zhrnúť takto: (1) Žiadosť Talianska o pomoc bola Komisii doručená 27. júla 2012 v rámci lehoty 10 týždňov od prvých škôd, ktoré boli zaznamenané 20. mája 2012. (2) V prípade zemetrasení ide o prírodnú katastrofu, a preto patria do hlavnej oblasti pôsobnosti Fondu solidarity. K dvom hlavným zemetraseniam a k stovkám následných otrasov došlo v rámci niekoľkých týždňov, pričom postihli oblasť dvoch provincií regiónu Emilia-Romagna a ich následky zasiahli aj susedné provincie a regióny Benátsko a Lombardia. Podľa zavedenej politiky v rámci Fondu solidarity platí, že ak niekoľko udalostí rovnakého charakteru postihne rovnakú oblasť a dôjde k nim v relatívne krátkom časovom úseku, tieto udalosti sa považujú za jedinú katastrofu. (3) Celkové priame škody tvoria základ pre výpočet výšky finančnej pomoci. Podľa odhadov talianskych orgánov dosahuje celková priama škoda výšku 13 273 736 063 EUR. Táto suma predstavuje 0,86 % HND Talianska a takmer štyrikrát prekračuje prahovú hodnotu pre mobilizáciu Fondu solidarity platnú pre Taliansko, ktorá je 3 607 mil. EUR (t. j. 3 mld. EUR v cenách roku 2002. Keďže odhadované celkové priame škody presahujú uvedenú prahovú hodnotu, túto katastrofu možno označiť za „veľkú prírodnú katastrofu“, ktorá tak patrí do hlavnej oblasti pôsobnosti nariadenia Rady (ES) č. 2012/2002. (4) Žiadosť obsahuje podrobnejší opis následkov katastrofy a rozdelenie celkových odhadovaných škôd podľa odvetví a regiónu. Do úvahy sa vzali zhromaždené informácie z vnútroštátneho úseku civilnej ochrany. Podľa týchto informácií spôsobili zemetrasenia vážne škody na základnej infraštruktúre, súkromných domácnostiach, verejných budovách, podnikoch a významných kultúrnych pamiatkach oblasti. Spôsobili závažnú škodu obyvateľstvu tým, že postihli takmer 1 milión ľudí v 106 okresoch v rámci 6 administratívnych provincií v regiónoch Emilia-Romagna, Benátsko a Lombardia. Vôbec najväčšie škody boli zaznamenané v regióne Emilia-Romagna, predovšetkým v provinciách Modena, Ferrara, Bologna a Reggio Emilia. V menšej miere boli postihnuté regióny Lombardia (takmer 8 % celkovej škody) a Benátsko (takmer 0,4 % celkovej škody). V samotnom regióne Emilia-Romagna bolo v dôsledku zemetrasení evakuovaných približne 45 000 ľudí, ktorí museli využiť dočasné ubytovacie riešenia. Väčšina obyvateľov si našla nezávislé ubytovanie, na ktoré získajú podporu od vlády, zatiaľ čo asi 16 000 ľudí požiadalo o pomoc, takže záchranné služby museli postaviť približne 90 núdzových táborov a ubytovacích zariadení. (5) Postihnutá oblasť je husto osídlená a vyznačuje sa vysoko rozvinutým hospodárstvom s veľkým množstvom podnikov pôsobiacich v rôznych priemyselných, výrobných a umeleckých sektoroch, z ktorých mnohé majú celoštátny význam a ktoré boli postihnuté škodami nevídaného rozsahu a zničením mnohých priemyselných budov. Hrozí premiestnenie uvedených činností do iných oblastí. Škody, ktoré utrpeli poľnohospodárske podniky, boli významné a očakáva sa, že sa dramaticky odrazia na výrobkoch, akými sú syry Ghana Padalo a Parmigiano Reggiano a balzamový ocot. Celkovo sa očakáva, že katastrofa spôsobí podstatný pokles vo výrobe, obchode, poľnohospodárstve, ako aj v ďalších hospodárskych činnostiach. Zvláštny význam má škoda, ktorú utrpeli bohaté kultúrne pamiatky danej oblasti. Posúdiť ju je obzvlášť ťažké a tento bod sa podrobne rozvádza v žiadosti. Príslušná škoda samotného regiónu Emilia-Romagna sa v súčasnosti odhaduje na 2 075 mil. EUR. (6) Útvary Komisie dospeli k záveru, že (berúc do úvahy rozsah udalosti a obmedzený čas na posúdenie škôd) sú metódy, ktoré talianske orgány používajú na odhadnutie rôznych kategórií škôd, vo všeobecnosti dostatočne podrobné a prijateľné. (7) Talianske orgány odhadli výšku nákladov na základné núdzové operácie oprávnené podľa článku 3 ods. 2 nariadenia (ES) č. 2012/2002 na 714 672 825 EUR a rozdelili ich do 4 kategórií stanovených v nariadení: a) okamžitá obnova poškodenej infraštruktúry, b) poskytnutie dočasného ubytovania a financovanie záchranných prác, c) zabezpečenie preventívnej infraštruktúry a bezprostrednej ochrany kultúrneho dedičstva a d) vyčistenie oblastí postihnutých katastrofou. Vôbec najväčší podiel výdavkov na núdzové operácie v hodnote viac ako 465 mil. EUR sa týka činností súvisiacich s dočasným ubytovaním pre približne 43 000 ľudí na maximálne 3 roky, z ktorých je približne 155 mil. EUR vyčlenených na štandardné ubytovacie jednotky. Takmer 90 mil. EUR si vyžiadajú opravy základnej infraštruktúry a viac ako 60 miliónov náklady záchranných služieb. Druhy operácií, ktoré sa majú skutočne financovať z fondu, budú vymedzené vo vykonávacej dohode. (8) Postihnutá zóna je oprávnená na financovanie zo štrukturálnych fondov (2007 – 2013) v rámci cieľa „Konkurencieschopnosť a zamestnanosť“. (9) Talianske orgány oznámili, že na oprávnené náklady sa nevzťahuje žiadne poistné krytie. Z uvedených dôvodov sa navrhuje, aby bola žiadosť Talianska, podaná v súvislosti so sériou zemetrasení z mája 2012, uznaná za žiadosť podanú z dôvodu „veľkej katastrofy“, a aby bol predložený návrh na mobilizáciu Fondu solidarity. 3. Financovanie fondu solidarity EÚ Celkový ročný rozpočet Fondu solidarity EÚ predstavuje 1 000 mil. EUR. Keďže solidarita bola ústredným motívom zriadenia fondu, Komisia sa domnieva, že pomoc z fondu by mala mať progresívny charakter. Znamená to teda, že podľa doterajšej praxe by sa mala na tú časť škôd, ktorá presahuje prahovú hodnotu (0,6 % HND alebo 3 mld. EUR v cenách z roku 2002, podľa toho, ktorá suma je nižšia), uplatniť vyššia intenzita pomoci ako na škody, ktorých výška sa nachádza pod stanovenou prahovou hodnotou. V minulosti sa pri stanovení výšky finančnej pomoci pri veľkých katastrofách uplatňovala sadzba 2,5 % celkových priamych škôd, ak daná suma bola pod prahovou hodnotou na mobilizáciu fondu, a sadzba 6 % v prípade škôd, ktorých výška túto prahovú hodnotu presahovala. Metodika na výpočet pomoci z Fondu solidarity bola stanovená vo výročnej správe o Fonde solidarity za obdobie rokov 2002 – 2003 a následne schválená Radou a Európskym parlamentom. V tomto prípade sa navrhuje uplatniť rovnaké percentuálne sadzby a poskytnúť tieto sumy pomoci: || || || || || (v EUR) || Odsúhlasené priame škody || Prahová hodnota || Suma pri sadzbe 2,5 % || Suma pri sadzbe 6 % || Celková výška navrhovanej pomoci Zemetrasenia v Taliansku v roku 2012 || 13 113,498 mil. || 3 606 mil. || 90 165 575 || 580 026 784 || 670 192 359 Spolu || || || || || 670 192 359 Pokiaľ ide o financovanie zodpovedajúcich platobných rozpočtových prostriedkov, útvary Komisie v súčasnosti aktualizujú svoje predpovede platobných potrieb do konca roka 2012 a predkladajú žiadosti o úpravu týchto prostriedkov. Predbežná analýza možnosti vyrovnať zvýšenú potrebu platobných rozpočtových prostriedkov na niektorých rozpočtových riadkoch sumami na iných riadkoch, ktoré by inak zostali nevyužité, naznačuje celkový nedostatok platobných rozpočtových prostriedkov na konci roka, ktorý má Komisia v úmysle pokryť prostredníctvom návrhu opravného rozpočtu (NOR č. 6/2012), ktorý predloží do polovice októbra 2012. V dôsledku uvedeného Komisia navrhuje zodpovedajúce zvýšenie úrovne platobných rozpočtových prostriedkov na financovanie mobilizácie Fondu solidarity. Komisia vyzýva k rýchlemu opatreniu na poskytnutie pomoci postihnutým regiónom a na zabezpečenie vyplatenia podpory, hneď ako sa tento návrh prijme. Avšak v prípade neskorého prijatia návrhu a neskorého uzavretia vykonávacej dohody s dotknutým členským štátom bude možno nevyhnutné využiť ustanovenia článku 9 nariadenia o rozpočtových pravidlách (prenos rozpočtových prostriedkov). 4. Úprava rozpočtového riadku Prípravná akcia Európsky rok dobrovoľníckej práce 2011 vznikla v roku 2010. V súlade s článkom 49 nariadenia o rozpočtových pravidlách sa príslušné viazané rozpočtové prostriedky na prípravné akcie môžu zahrnúť do rozpočtu iba na maximálne tri po sebe nasledujúce rozpočtové roky. Finalizácia platieb však môže pokračovať aj po uplynutí tretieho roka. Okrem iných opatrení bola v roku 2010 s Alianciou (Európske centrum dobrovoľníckej práce) podpísaná dohoda o grante, ktorá sa vzťahuje na koordináciu aktivít občianskej spoločnosti v rámci Európskeho roka dobrovoľníckej práce 2011 (vypracovanie politickej agendy pre dobrovoľnícku prácu v Európe, mobilizovanie a budovanie kapacít a ich šírenie). Predbežné financovanie sa uskutočnilo v roku 2010. Záverečná správa spolu so žiadosťou o záverečnú platbu bola doručená až koncom júna 2012. Komisia s cieľom pokryť túto záverečnú platbu vykoná interný presun v rámci tej istej rozpočtovej kapitoly. V súlade s článkom 25 nariadenia o rozpočtových pravidlách sa však rozpočtové prostriedky môžu presúvať iba do rozpočtových riadkov, pre ktoré má rozpočet schválené rozpočtové prostriedky alebo v ktorých je zapísaný symbolický záznam (p.m). V rozpočte 2012 predmetný riadok 16 05 03 01 Prípravná akcia – Európsky rok dobrovoľníckej práce 2011 iba predpokladá „pomlčku“ v platobných rozpočtových prostriedkoch, a tak žiaden presun nie je možný. Preto sa navrhuje nahradiť symbolickým záznamom (p.m.), aby sa umožnil presun 5. Súhrnná tabuľka podľa okruhov finančného rámca Finančný rámec Okruh/podokruh || Finančný rámec 2012 || Rozpočet na rok 2012 (vrátane OR č. 1-3/2012 a NOR č. 4/2012) || NOR č. 5/2012 || Rozpočet 2012 (vrátane OR č. 1-3/2012 a NOR č. 4/-5/2012) VRP || PRP || VRP || PRP || VRP || PRP || VRP || PRP 1. UDRŽATEĽNÝ RAST || || || || || || || || 1a.Konkurencieschopnosť pre rast a zamestnanosť || 14 853 000 000 || || 15 403 000 000 || 11 482 916 106 || || || 15 403 000 000 || 11 482 916 106 Rezerva || || || -50 000 000 || || || || -50 000 000 || 1b.Súdržnosť pre rast a zamestnanosť || 52 761 000 000 || || 52 752 576 141 || 43 835 746 321 || || || 52 752 576 141 || 43 835 746 321 Rezerva || || || 8 423 859 || || || || 8 423 859 || Spolu || 67 614 000 000 || || 68 155 576 141 || 55 318 662 427 || || || 68 155 576 141 || 55 318 662 427 Rezerva[7] || || || -41 576 141 || || || || -41 576 141 || 2. OCHRANA A RIADENIE PRÍRODNÝCH ZDROJOV || || || || || || || || Z toho výdavky súvisiace s trhom a priame platby || 48 093 000 000 || || 43 969 637 305 || 43 875 978 049 || || || 43 969 637 305 || 43 875 978 049 Spolu || 60 810 000 000 || || 59 975 774 185 || 57 034 220 262 || || || 59 975 774 185 || 57 034 220 262 Rezerva || || || 834 225 815 || || || || 834 225 815 || 3. OBČIANSTVO, SLOBODA, BEZPEČNOSŤ A SPRAVODLIVOSŤ || || || || || || || || 3a. Sloboda, bezpečnosť a spravodlivosť || 1 406 000 000 || || 1 367 806 560 || 835 577 878 || || || 1 367 806 560 || 835 577 878 Rezerva || || || 38 193 440 || || || || 38 193 440 || 3b. Občianstvo || 699 000 000 || || 715 498 462 || 666 761 862 || 670 192 359 || 670 192 359 || 1 385 690 821 || 1 336 954 221 Rezerva || || || 1 563 220 || || || || 1 563 220 || Spolu || 2 105 000 000 || || 2 083 305 022 || 1 502 339 740 || 670 192 359 || 670 192 359 || 2 753 497 381 || 2 172 532 099 Rezerva[8] || || || 39 756 660 || || || || 39 756 660 || 4. EÚ AKO GLOBÁLNY AKTÉR || 8 997 000 000 || || 9 405 937 000 || 6 955 083 523 || || || 9 405 937 000 || 6 955 083 523 Rezerva[9] || || || -150 000 000 || || || || -150 000 000 || 5. ADMINISTRATÍVA || 8523 000 000 || || 8 279 641 996 || 8 277 736 996 || || || 8 279 641 996 || 8 277 736 996 Rezerva[10] || || || 327 358 004 || || || || 327 358 004 || SPOLU || 148 049 000 000 || 141 360 000 000 || 147 900 234 344 || 129 088 042 948 || 670 192 359 || 670 192 359 || 148 570 426 703 || 129 758 235 307 Rezerva || || || 1 209 764 338 || 12 445 957 052 || || || 1 209 764 338 || 12 445 957 052 [1] Ú. v. ES L 248, 16.9.2002, s. 1. [2] Ú. v. EÚ L 56, 29.2.2012, s. 1. [3] Ú. v. EÚ L 184, 13.7.2012, s. 1. [4] Ú. v. EÚ L 214, 10.8.2012, s. 1. [5] Ú. v. EÚ L 221, 17.8.2012, s. 1. [6] COM(2012) 340 final. [7] Európsky fond na prispôsobenie sa globalizácii (EGF) nie ja zahrnutý do výpočtu rezervy v rámci podokruhu 1a (500 mil. EUR). Suma 50 mil. EUR, ktorá prekračuje strop, je financovaná prostredníctvom mobilizácie nástroja flexibility. [8] Suma z Fondu solidarity Európskej únie (FSEÚ) je zahrnutá mimo rámca príslušných okruhov, ako sa stanovuje v medziinštitucionálnej dohode zo 17. mája 2006 (Ú. v. EÚ C 139 zo 14.6.2006). [9] Rezerva okruhu 4 na rok 2012 nezahŕňa rozpočtové prostriedky týkajúce sa rezervy na núdzovú pomoc (258,9 mil. EUR). Suma 150 mil. EUR, ktorá prekračuje strop, je financovaná prostredníctvom mobilizácie nástroja flexibility. [10] Vo výpočte rezervy v rámci stropu okruhu 5 je v zmysle poznámky pod čiarou č. 1 finančného rámca na roky 2007 – 2013 zohľadnená suma 84 mil. EUR, ktorá sa týka príspevkov zamestnancov do systému dôchodkového zabezpečenia.